TASCO บวก 3% สวนตลาด วางเป้าปีนี้ยอดขาย “ยางมะตอย” แตะ 1.3 ล้านตัน
TASCO บวก 3% สวนตลาด วางเป้าปี 66 ยอดขาย “ยางมะตอย” แตะ 1.3 ล้านตัน มั่นใจดันผลงานโตเข้าเป้า
TASCO บวก 3% สวนตลาด วางเป้าปี 66 ยอดขาย “ยางมะตอย” แตะ 1.3 ล้านตัน มั่นใจดันผลงานโตเข้าเป้า
20 เม.ย. 2566

ผู้สื่อข่าวรายงานว่า วันนี้(20เม.ย.66) บริษัท ทิปโก้แอสฟัลท์ จำกัด (มหาชน) หรือ TASCO ณ เวลา 15:26 น. อยู่ที่ระดับ 20.20 บาท บวก 0.50 บาท หรือ 2.54% สูงสุด 20.30 บาท ต่ำสุด 19.70 บาท ด้วยมูลค่าซื้อขาย 153.42 ล้านบาท ราคาหุ้นบวกสวนตลาด โดยดัชนี ณ เวลา 15:28 น. อยู่ที่ระดับ 1,570.03 จุด ลบ 10.70 จุด หรือ 0.67% ด้วยมูลค่าซื้อขาย 3.96 หมื่นล้านบาท

ก่อนหน้านี้นายชายน้อย เผื่อนโกสุม ประธานกรรมการบริษัท พร้อมด้วย นายพีรศิลป์ ศุภผลศิริ ประธานคณะกรรมการตรวจสอบและคณะกรรมการการพัฒนาอย่างยั่งยืนและกำกับดูแลกิจการที่ดี และ นายชัยวัฒน์ ศรีวรรณวัฒน์ กรรมการผู้จัดการใหญ่ TASCO จัดประชุมสามัญผู้ถือหุ้นประจำปี 2566 เมื่อวันที่ 5 เมษายน 2566 ที่ผ่านมาพร้อมเปิดเผยว่าในปี 2566 บริษัทตั้งเป้าหมายยอดขายยางมะตอยไว้ที่ 1.3 ล้านตัน
โดยบริษัทยังสามารถจัดหาวัตถุดิบสำหรับผลิตยางมะตอย รวมถึงยางมะตอยจากโรงกลั่นอื่นได้ปกติ และราคาขายยางมะตอยยังคงอยู่ในระดับที่สูง นอกจากนี้จากการที่โครงการหลักๆ ในธุรกิจก่อสร้างเข้าสู่ระยะการใช้ยางมะตอย จะส่งผลเชิงบวกต่อผลการดำเนินงานโดยรวม